જામનગરમાં આજે એમ.સી.એકસ દ્વારા વિશ્ર્વમાં સૌપ્રથમ બ્રાસ ફ્યુચર્સ કોન્ટ્રેક્ટ ખુલશે સાંજે ફ્રેકટરી ઓનર્સ એસો.નો કચેરીમાં કેન્દ્રનું ઉદ્દઘાટન કરવામાં આવશે એમ.સી.એકસ અને સેબીના ઉચ્ચ અધિકારીઓની હાજરીમાં કેન્દ્રનો પ્રારંભ કરવામાં આવનાર છે. દેશના સૌથી મોટા કોમોડીટી એક્ષચેંજ એમ.સી.એકસ. દ્વારા આજથી વિશ્ર્વમાં સૌપ્રથમ બ્રાસના વાયદાના વેપારનો પ્રારંભ જામનગરથી થનાર છે. ગુજરાત-જામનગરમાં આઇ.એસ.319 ગ્રેડ પિતળ ઇંગોર (લઠીયા) અને બીલેટ્સની ડિલીવરી પહોંચાડી શકાશે. એપ્રિલ, મે અને જૂન એમ શરૂઆતના 3 માસનો સમયગાળો કોન્ટ્રાકટસ ટ્રેડીંગ માટે ઉપલબ્ધ રહેશે. લોટનું કદ 1 ટનનું હશે જેની કિંમત રૂા. 3.55 લાખ આસપાસ હશે. વિશ્ર્વમાં સૌપ્રથમ વાર પિતળના વાયદાના વેપારનું કેન્દ્ર આજે જામનગરમાં શરૂ થઇ રહ્યું છે. શંકર ટેકરી ઉદ્યોગનગરમાં આવેલ ફેકટરી ઓનર્સ એસોસિએશનની ઓફિસ ખાતે આજે સાંજે 6-30 કલાકે આ વાયદા કેન્દ્રનો ઉદ્દઘાટન સમારોહ યોજવામાં આવ્યો છે. આ પ્રસંગે એમ.સી.એકસ અને સેબીના ઉચ્ચ અધિકારીઓ ઉપસ્થિત રહેશે.દુનિયાના પહેલા એવા પિતળના વાયદા બજારનું કેન્દ્ર 26 માર્ચથી ટ્રેડિંગ પર લાઇવ થશે.